b'\n_START_ARTICLE_\nPijavke\n_START_SECTION_\nOpis\n_START_PARAGRAPH_\nPijavkino telo je dolgo do 155cm. S hrbtne in trebu\xc5\xa1ne strani je nekokoliko splo\xc5\xa1\xc4\x8deno. Pre\xc4\x8dno je razdeljeno v kolobarje. Na sprednjih kolobarjih ima preproste o\xc4\x8di, s katerimi lo\xc4\x8di svetlobo in temo. V sredi sprednje priseska ima usta, ob njih pa tri gibljive, ostro nazob\xc4\x8dane \xc4\x8deljusti. Premika se z pednjanjem. Zaradi svoje zelenorjave barve je te\xc5\xbeko opazljiva. Po dnu \xc2\xbbhodi\xc2\xab\xc2\xa0s pomo\xc4\x8djo priseskov. Takemu na\xc4\x8dinu premikanja pravimo pednanje._NEWLINE_Pijavke prezimijo otrple v blatu.\n_START_SECTION_\nPrehrana\n_START_PARAGRAPH_\nPijavka sesa kri toplokrvnih \xc5\xbeivali. Nekatere zajedajo tudi na ribah ali rakih. Ko\xc5\xbeo zare\xc5\xbee s \xc4\x8deljustmi zraven pa spusti teko\xc4\x8dino, ki prepre\xc4\x8di strjevanje krvi. Kri sesa tako dolgo, dokler se njena razvejana jetra popolnoma ne napolnijo. Posesa tudi do toliko krvi, da postane trikrat ve\xc4\x8dja. Kri nato prebavlja ve\xc4\x8d mesecev. Strada lahko celo 2 leti. Pijavka diha s telesom.\n_START_SECTION_\nRazmno\xc5\xbeevanje\n_START_PARAGRAPH_\nPijavka je obojespolnica. V skupnem ovoju odlo\xc5\xbei od 5 do 15 jajc na zemljo nad gladino vode. Po \xc5\xa1estih do osmih tednih se izle\xc5\xbeejo mlade pijavke, ki so nitaste in prozorne. Odrastejo v 5 letih. V mladosti se prehranjujejo z drobnimi vodnimi \xc5\xbeivalicami.\n_START_SECTION_\nKlasifikacija\n_START_PARAGRAPH_\n\xc5\xbdivali, ki imajo telo sestavljeno iz kolobarjev, zdru\xc5\xbeimo v skupino kolobarnikov. Mednje spada tudi pijavka. Kolobarniki so po Had\xc5\xbeiju najpreprostej\xc5\xa1a skupina mnogo\xc4\x8dlenarjev, sodobna klasifikacija pa jih uvr\xc5\xa1\xc4\x8da v naddeblo Lophotrochozoa. Imajo podalj\xc5\xa1ano telo, ki je predeljeno v ve\xc4\x8d \xc4\x8dlenov, napolnjenih s teko\xc4\x8dino. Kolobarniki imajo dobro razvito \xc5\xbeiv\xc4\x8devje, obto\xc4\x8dila in izlo\xc4\x8dala. Ve\xc4\x8d vrst ima na vsakem \xc4\x8dlenu par pano\xc5\xbeic, ki so nekoliko podobne nogam.\n_START_SECTION_\nZanimivost\n_START_PARAGRAPH_\nNajve\xc4\x8dja pijavka je iz ju\xc5\xbenega \xc4\x8cila. Ta zraste tudi do 75 centimetrov v dol\xc5\xbeino. Medicinska pijavka je redka in ogro\xc5\xbeena vrsta. Ime medicinska je dobila, ker so zdravljenje s pijavkami v\xc4\x8dasih uporabljali v medicini, \xc5\xa1e danes pa to metodo uporabjajo v zdravilstvu.'